|  |  |
| --- | --- |
| Naziv obuke | l) PROGRAMI TERITORIJALNE SARADNJE |
| Sadržaj obuke | 1. **Kratki historijat programa teritorijalne saradnje (ETC)**  * nastanak, svrha, vrste programā * veza sa kohezionom politikom EU i Evropskim fondom za regionalni razvoj * dostupnost programā državama izvan EU  1. **Programi transnacionalne saradnje**  * svrha, karakteristike, primjeri programā, sličnosti i razlike među njima * osnovna pravila korištenja, upravljanje programima * primjeri efekata transnacionalnih programa * iskustva BiH u učešću u programima transnacionalne saradnje * kapaciteti potrebni za korištenje i provođenje programā  1. **Programi prekogranične saradnje (CBC)**  * svrha, karakteristike, primjeri programā, sličnosti i razlike među njima * osnovna pravila korištenja, upravljanje programima * primjeri efekata CBC programa * iskustva BiH u učešću u programima prekogranične saradnje * kapaciteti potrebni za korištenje i provođenje programā  1. **Programi međuregionalne saradnje**  * svrha, karakteristike, primjeri programa * osnovna pravila korištenja, upravljanje programima |
| Trajanje obuke izraženo brojem akademskih sati | • Klasična obuka u učionici: 16 akademskih sati, to jest obuka u trajanju od 2 dana po 8 akademskih sati  • Webinar: 10 akademskih sati, to jest 2 dana po 5 akademskih sati |
| Opis obuke | Programi teritorijalne saradnje su instrument EU kojima ona podržava saradnju preko granica država finansiranjem projekata. Cilj programā je suočavanje sa zajedničkim problemima i pronalaženje zajedničkih rješenja u oblastima kao što su zdravstvo, poduzetništvo, inovacije, saobraćaj, održiva energija, okoliš, turizam itd. u programskom području. Saradnja (međudržavna, prekogranična, regionalna) ne samo da je temeljna vrijednost EU, već i način na koji je izazove država članica, ali i aspirantica, moguće savladati u sadejstvu i uz finansijsku podršku za to predviđenih fondova EU. U kontekstu BiH, programi teritorijalne saradnje su praktični primjer poboljšanja svakodnevice koja nerijetko dotiče običnog čovjeka i koja u relativno kratkom periodu pravi pozitivnu razliku. Oni su opipljivi i mjerljivi pokazatelj integracije u EU i imaju snažnu motivirajuću dimenziju.  S obzirom da učešće u provođenju programa teritorijalne saradnje i njihovo korištenje predstavlja odličnu pripremu za korištenje fondova EU dostupnih samo članicama kao što su kohezioni, strukturni i sl. od izuzetne je važnosti da i upravni i kapaciteti izvan uprave u BiH što bolje budu upoznati s obilježjima i mogućnostima programā teritorijalne saradnje. Od izuzetnog je značaja i da državni službenici na svim nivoima prolaze ovakve obuke i usvajaju ova specifična znanja, naročito oni koji u ime BiH učestvuju u strukturama za programiranje i provođenje programa teritorijalne saradnje. |
| Ciljevi obuke | * Upoznati polaznike sa programima teritorijalne saradnje i osnovnom terminologijom. * Prenijeti polaznicima informacije o tome kako instrumenti kohezione politke EU na terenu prave razliku. * Prenijeti polaznicima informacije o upravljanju i provođenju programā. * Motivisati polaznike za jačanje institucionalnih i ličnih kapaciteta za učešće u programiranju, provođenju i korištenju programā teritorijalne saradnje. |
| Ciljna grupa polaznika | * Članovi tijela u sistemu koordinacije procesa evropskih integracija i ostalih struktura uspostavljenih za potrebe procesa evropskih integracija i državni službenici koji obavljaju poslove: * strateškog planiranja, programiranja, monitoringa i evaluacije pomoći EU. * Učesnici u međudržavnim i međuinstitucionalnim tijelima za programiranje i provođenje programā. * Naučni i stručni radnici, studenti dodiplomskih, poslijediplomskih i doktorskih studija u oblasti evropskih integracija, novinari, predstavnici nevladinih organizacija, uposleni u javnim preduzećima i nezaposleni. |
| Ishodi učenja | * Polaznici su stekli osnovna znanja o programima teritorijalne saradnje i relevantnoj terminologiji. * Polaznici su osposobljeni za prepoznavanje prekograničnih i regionalnih izazova. * Polaznici su motivisani za pohađanje specijalističkih obuka u oblasti pripreme ili upravljanja projektima. |
| Metode izvedbe obuke | Obuka se može držati kao klasična obuka u učionici ili webinar.  Prvi dan obuke (8 akademskih sati) je teorijski, a drugi dan obuke (8 akademskih sati) je praktični rad.  Teorijski dio obuke (prvi dan) uključuje test provjere znanja. Praktični rad (drugi dan) sastoji se od rada na konkretnim primjerima: priprema za apliciranje na poziv, uključujući analizu dokumentacije, definisanje ciljeva projekta, popunjavanje aplikacijskog obrasca, savjeti za pripremu i pisanje prijedloga projekta, traženje partnera za projekat i sl.  Ukoliko se obuka drži u formi webinara, skraćenje njenog trajanja treba biti provedeno na način da se osigura proporcionalno pokrivanje cjelokupnog sadržaja. |